ПРОТОКОЛ № 21

от заседанието на Комисия по правни въпроси 
на Висшия съдебен съвет, проведено на 30 май 2016 г.

Днес, 30 май 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА
 НЕЗАБРАВКА СТОЕВА - отсъства

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

Д Н Е В Е Н   Р Е Д:

1. ОТНОСНО: Законопроекти за изменение и допълнение на Административнопроцесуалния кодекс.
- ЗИД на АПК внесен на 20.10.2015 г. от Найден Зеленогорски и група народни представители.
- ЗИД на АПК внесен на 07.04.2015 г. от Кирил Цочев и група народни представители.
- ЗИД на АПК внесен на 26.04.2015 г. от Илия Илиев и група народни представители.
- ЗИД на АПК внесен на 17.03.2015 г. от Данаил Кирилов, Христиан Митев, Свилен Иванов, Петър Славов и Ралица Ангелова.

КОМИСИЯТА ПО ПРАВНИ ВЪПРОСИ
Р Е Ш И:

1.1. Възлага на Светла Петкова и Юлия Ковачева да изготвят проект на становище по всеки от представените законопроекти и проект на становище относно поставянето им в съотношение един към друг, в срок до 2 седмици.

2. ОТНОСНО: Отчет за дейността на Инспектората към Висшия съдебен съвет за 2015 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Пленума на Висшия съдебен съвет да ПРИЕМЕ отчета за дейността на Инспектората към Висшия съдебен съвет за 2015 г. заедно с обобщения годишен доклад за дейността на Висшия съдебен съвет за 2015 г.

3. ОТНОСНО: Предложения и бележки от Инспектората към Висшия съдебен съвет по ЗИД на ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предложенията и бележките от Инспектората към Висшия съдебен съвет да се вземат предвид при изработване становището на Висшия съдебен съвет в хода на съгласувателната процедура по Закона за изменение и допълнение на Закона за съдебната власт.

4. ОТНОСНО: Становище от зам. председателя на ВКС и ръководител на Търговската колегия по законопроекта за изменение и допълнение на Закона за особените залози.

КОМИСИЯТА ПО ПРАВНИ ВЪПРОСИ
Р Е Ш И:

4.1. ПРИЕМА за запознаване становището от зам. председателя на ВКС и ръководител на Търговската колегия по законопроекта за изменение и допълнение на Закона за особените залози.
4.2. Възлага на Юлиана Колева да изготви проект на становище по законопроекта за изменение и допълнение на Закона за особените залози, за следващо заседание.

5. ОТНОСНО: Становище от органи на съдебната власт по законопроекта за изменение и допълнение на Закона за физическите лица и мерките за подкрепа.
- Законопроект за допълнение на Гражданския процесуален кодекс.
КОМИСИЯТА ПО ПРАВНИ ВЪПРОСИ
Р Е Ш И:

5.1. ПРИЕМА за запознаване становищата от органи на съдебната власт по законопроекта за изменение и допълнение на Закона за физическите лица и мерките за подкрепа.
5.2. Възлага на Каролина Неделчева да изготви проект на становище по законопроекта за изменение и допълнение на Закона за физическите лица и мерките за подкрепа и по Законопроекта за допълнение на Гражданския процесуален кодекс, за следващо заседание.

6. ОТНОСНО: Писмо от Националния институт на правосъдието относно проведени обучения по Конвенцията за достъп до информация, участието на обществеността в процеса на вземане на решение и достъпа до правосъдие по въпроси на околната среда.

КОМИСИЯТА ПО ПРАВНИ ВЪПРОСИ
Р Е Ш И:

6.1. Да се изпрати на Министерството на околната среда и водите писмото от Националния институт на правосъдието относно проведени обучения по Конвенцията за достъп до информация, участието на обществеността в процеса на вземане на решение и достъпа до правосъдие по въпроси на околната среда, ведно със становищата от другите институции, ако постъпят такива.

7. ОТНОСНО: Писмо от председателя на Софийски окръжен съд относно даване на указания за реда за събиране на съдебни разноски по граждански и търговски дела, когато са присъдени в полза на органа на съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

7.1. Въпросите поставени в писмото се решават изцяло по инициатива на административните ръководители. Когато Националната агенция по приходите не желае да събира този вид публични вземания, други съдилища ползват алтернативата, създадена от ВСС чрез сключване на споразумението за сътрудничество с Камарата на Частните съдебни изпълнители. Държавните съдебни изпълнители към този момент нямат правомощия за събиране на публични вземания,но в Законопроекта на Закона за изменение и допълнение на Закона за съдебната власт се предвижда и такава бъдеща възможност.
7.2. Решението по т.7 да се изпрати на председателя на Софийски окръжен съд.

8. ОТНОСНО: Решение на Комисия „Бюджет и финанси“ по пр. № 19 от 18.05.2016 г. относно писмо от председателя на Районен съд гр. Пловдив до Министерство на финансите за невъзможността да събере направените съдебни разноски по 32 броя изпълнителни листове, за становище.

КОМИСИЯТА ПО ПРАВНИ ВЪПРОСИ
Р Е Ш И:

8.1. Прима за сведение писмото от председателя на Районен съд гр. Пловдив до Министерство на финансите.

9. ОТНОСНО: Писмо от председателя на Военен съд гр. Сливен относно размера на допълнителното трудово възнаграждение на магистрат изпълнявал част от функциите на административен ръководител при заместване.

КОМИСИЯТА ПО ПРАВНИ ВЪПРОСИ
Р Е Ш И:

9.1. Да се изпрати на председателя на Военен съд гр. Сливен извлечение от решението на Висшия съдебен съвет по протокол № 46 от 21.11.2013 г., т. 36.

10. ОТНОСНО: Писмо от председателя на Районен съд гр. Радомир относно определяне на размер за основен платен годишен отпуск на съдия по вписванията.

КОМИСИЯТА ПО ПРАВНИ ВЪПРОСИ
Р Е Ш И:

10.1. Разрешаването на отпуск е в правомощията на административния ръководител, Комисията няма правомощия да тълкува закона и да дава указания по прилагането му.
10.2. Решението по т.10 да се изпрати на председателя на Районен съд гр. Радомир.

11. ОТНОСНО: Решение на Комисията по предложенията и атестирането по пр. № 20 от 16.05.2016 г. относно заявление от Татяна Тодорова – съдия в Административен съд София-град за извънредно периодично атестиране, за становище.

КОМИСИЯТА ПО ПРАВНИ ВЪПРОСИ
Р Е Ш И:

11.1. Разпоредбата на чл. 196, т.2 от Закона за съдебната власт е категорична, че периодично атестиране на магистрати се провежда до навършване на 61 годишна възраст.
11.2. Решението по т. 11 да се изпрати на Комисията по предложенията и атестирането.

12. ОТНОСНО: Решение на Комисия „Бюджет и финанси“ по пр. № 19 от 18.05.2016 г. относно писмо от председателя на Апелативен съд гр. Варна за получена покана от Върховен областен съд гр. Нюрнберг, Федерална Република Германия за обмяна на опит по двустранно споразумение за сътрудничество, както и участие по случай 100-годишнината на Съдебна палата – Нюрнберг, в периода 24-30 юли 2016 г., за становище.

КОМИСИЯТА ПО ПРАВНИ ВЪПРОСИ
Р Е Ш И:
12.1. В случая не се изисква консултация по въпроса правилно ли е извършено командироването, в този смисъл Комисията по правни въпроси счита, че не следва да дава становище по основанието за командироване. Доколкото с писмото на председателя на Апелативен съд гр. Варна се иска увеличаване на бюджетната сметка на съда, този въпрос е изцяло в компетентността на Комисия „Бюджет и финанси“.
12.2. Решението по т. 12 да се изпрати на Комисия „Бюджет и финанси“.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА